অভিজাত রুচি আর জনরুচিকে আমি সাধারণ অর্থেই ব্যবহার করেছি, এই লেখার ক্ষেত্রে সচেতন প্রত্যয়গত পরিভাষা হিসেবে এদের না দেখাই ভালো। অভিজাত রুচি সব সময় জনপ্রিয় রুচি হয় না বটে, তবে আমার মনে হয়েছে প্রচল অভিজাত রুচি যেমন তাদের দেখার গতিকে ব্যাহত করে বা আঘাত করে এমন ছবি ভালোবাসেন না, ঠিক তেমনি জনপ্রিয় রুচিও তা এড়িয়ে চলে। তবে এই সমিল থাকার পরও জনরুচি দ্রুত অনেক কিছুই গ্রহণ ও হজম করতে পারে; অভিজাত রুচির ক্ষেত্রে তেমন সম্ভব নয়, তার সংস্কৃতির একটি তুলনামূলক স্থির রূপ তার রুচিকেও বদ্ধ করে রাখতে ভূমিকা রাখে। এ [..]